Comparative Historical Dialectology of Standard Dhivehi and the Maliku Dialect (Mahl Language): Insights from Corpus Analysis
Authors: AMINATH RIYAZ  , Hashim AHMED HASHIM , Mohamed F G 
Published: November 2024

Dialects represent variations of a language in vocabulary, grammar, pronunciation, and usage, often shaped by regional proximity, social distinctions, and cultural or historical influences. This study explores the historical evolution of the standard Dhivehi language through the lens of historical dialectology by conducting a comparative analysis of standard Dhivehi and the Maliku dialect, known as the Mahl language in India and referred to as the Maliku dialect in the Maldives. The main aim is to identify lexical differences between the two and trace the historical linguistic shifts.This qualitative study employs corpus analysis using the Malikthaanaa textbook, published in the mid-20th century to teach Mahl in Minicoy schools. A corpus of 1,035 phrases from the first 15 pages was analysed for similarities and differences between the Mahl and standard Dhivehi language, as two distinct dialects. Findings reveal that 56% of the phrases from the Maliku dialect match the current standard Dhivehi. Among the differences, most involve minor morphological or phonological variations. Remarkably, 1 in 12 words from the corpus aligns with older standard Dhivehi usage, suggesting linguistic changes over time. Additionally, the Maliku dialect retains a richer vocabulary for kinship terms compared to contemporary standard Dhivehi. Although the study is limited by the small size of the corpus and reliance on a single source, it highlights the potential of dialectological research to deepen our understanding of Dhivehi’s linguistic heritage. The findings underscore the importance of further research to enhance and preserve the Dhivehi language.
މީޔާރު ދިވެހިބަހާއި މަލިކު ބަހުރުވަ ނުވަތަ މަހަލް ބަސް: ބަހުރުވައިގެ ތާރީޚީ ތަފާތުތައް ދެނެގަތުމުގެ ބަސްމާފާނު ތަހުލީލު
 
ޚުލާޞާ
ބަހުރުވައަކީ ބަހެއްގެ އަޑުމަޚުރަޖުގެ ތަފާތު ނުވަތަ އަޑުގެ ތަފާތު ނުވަތަ 'ލެކްސިކަލް' ތަފާތުތަކާ އެކު އެ ބަހަކުން ވާހަކަދައްކާ ތަފާތު ގޮތްތަކެކެވެ. ބަސްބަހުގެ މިފަދަ ތަފާތު ބަހުރުވަތައް އުފެދުމުގެ ސަބަބުތަކުގެ ތެރޭގައި ސަރަހައްދީ ކައިރި-ދުރުމިނާއި، އިޖުތިމާއީ ތަފާތުތަކާއި، ސަގާފީ ނުވަތަ ތާރީޚީ ކަންކަން ހިމެނެއެވެ. މި ދިރާސާގެ ބޭނުމަކީ ދިވެހިބަހުގެ ބަހުރުވައެއްކަމުގައި ބެލެވޭ (އިންޑިޔާގެ) މަހަލްބަހާއި މީޔާރު ދިވެހިބަސް އަޅައިބެލުމާ އެކު، މީޔާރު ދިވެހިބަހަށް އައިސްފައިވާ ބަދަލުތައް 'ހިސްޓޮރިކަލް ޑައެލެކްޓޮލޮޖީ'ގެ ނަޒަރިއްޔާ ބޭނުންކޮށްގެން، ތާރީޚީ ނަޒަރަކުން ވަޒަންކުރުމެވެ. މިގޮތުން މި ދިރާސާގެ އަމާޒަކީ މި ދެ ބަހުރުވައިގެ ދެމެދުގައިވާ ލެކްސިކަލް ތަފާތުތަކަށް އަލިއަޅުވައިލުމެވެ. މި މަސައްކަތް ކުރިއަށް ގެންދިޔައީ ސިފަވީ ދިރާސާގެ ތަރީގާއެއްކަމުގައި ހިމެނޭ 'ޓެކްސްޓް އެނެލިސިސް' ބޭނުންކޮށްގެން ބަސްމާފާނެއް ('ކޯޕަސް'އެއް) އެކުލަވައިލުމަށް ފަހު، އެ ޖުމުލަތަކާއި ލަފުޒުތައް 'ކޯޕަސް ލިންގުއިސްޓިކްސް'ގެ އުސޫލުން ތަހުލީލުކޮށްގެންނެވެ. މިގޮތުން ތަހުލީލު ކުރުމަށް 'ޕާޕަސިވް ސާމްޕްލިންގް'ގެ އުސޫލުން ސުންކުގެ ގޮތުގައި ނެގި ފުރޭފަކީ 1900ގެ އަހަރުތަކުގެ މެދެއްހާ ހިސާބުގައި އެކުލަވާލާފައިވާ 'މަލިކުތާނާ' ފޮތެވެ. މިގޮތުން، މިފޮތުގެ ފުރަތަމަ 15 ސަފުހާގައި އޮތް ހުރިހާ ލަފުޒެއް (1035 ލަފުޒު) ސިފަވީ އުސޫލުން ދެނެގަނެ ތަހުލީލުކޮށް، މީޔާރު ދިވެހިބަހުގައި އެ ލަފުޒުތަކާ ހުރި އެއްގޮތް ނުވަތު ތަފާތު ދެނެގަނެ، ޑޭޓާ އިތުރަށް ތިލަކުރެވުނެވެ. ތަހުލީލުކޮށް ހޯދުނު ހޯދުންތަކުން ހާމަވާ ގޮތުގައި މީގެ ފަންސާހަކަށް އަހަރު ކުރީގެ މަލިކު ބަހުރުވައާ މިހާރުގެ މީޔާރު ދިވެހިބަހާ ބަރާބަރަށް އެއްގޮތީ 56 އިންސައްތަ ލަފުޒުކަމުގައި ބުނެވިދާނެއެވެ. ނަމަވެސް ތަފާތުތަކުގެ ގޮތުގައި ފާހަގަކުރެވުނު ލަފުޒުތަކުގެ ތެރެއިން ވެސް ގިނަ ލަފުޒުތަކަކީ ހަމައެކަނި ލަފުޒުގެ އަޑު ('ފޮނެޓިކްސް') ނުވަތަ އެކައެއްގެ ('މޯފީމެއް'ގެ) ތަފާތުން ކުދިކުދި ފަރަގު ހުރި ލަފުޒުތަކެކެވެ. އެންމެ ފާހަގަކޮށްލެވޭ ހޯދުމަކީ ތަހުލީލުކުރެވުނު ބަސްމާފާނުގެ ކޮންމެ 12 ލަފުޒުން 1 ލަފުޒަކީ ދިވެހީން އިހުގައި ބޭނުންކޮށް، ނަމަވެސް މީޔާރު ދިވެހިބަހުގައި މިހާރު އާންމުކޮށް ބޭނުން ނުކުރާ، ނުވަތަ ބޭނުންކުރާ މާނަ ތަފާތުވެފައިވާ ލަފުޒެވެ. މިފަދަ ލަފުޒުތަކުގެ ތެރޭގައި މޮށުން، މުންޑާހި، ރާހަތްތެރިކަން ފަދަ ލަފުޒުތައް ފާހަގަކޮށްލެވެއެވެ. މީގެއިތުރުން ޢާއިލާގެ މީހުންނަށް މުޚާޠިބުކުރާ ބަދަލު ނަންތަކުގައި މީޔާރު ދިވެހިބަހަށް ވުރެ މުއްސަނދި ބަސްކޮށާރެއް މަލިކުބަހުރުވައިގައި ހުރިކަމަށް ފެނުނެވެ. މި ދިރާސާގެ ޙުދޫދުގެ ތެރޭގައި ހިމަނާފައި ވަނީ ހަމައެކަނި އެންމެ ފުރޭފަކަށް ބަރޯސާވެ އެކުލަވައިލެވުނު ބަސްމާފާނެއްކަމުގައި ވާތީ މިފަދަ ނިންމުންތައް ނިންމުމުގައި އަދިވެސް އިތުރަށް ބަލަން ޖެހޭ ކަމަށް ފާހަގަކުރަމެވެ. އެހެނަސް، މި ހޯދުނު ހޯދުންތަކަކީ، މަލިކުބަހުރުވަ ހިމެނޭހެން، ދިވެހި ބަހުރުވައިގެ ދިރާސާކުރުމުގައާއި ދިވެހިބަހުގެ ބަސްކޮށާރު މުއްސަނދިކުރުމުގައި ވެސް މަންފާކުރާނޭ މަސައްކަތެކެވެ.